
ΝΟΜΟΣ ΥΠ’ ΑΡΙΘ. 1732 

Τροποποίηση του ν.δ. 136/1946 (,αιερί κυρώσεως, τροτιο- 

ποιήοεως και συμτιληρώοεως τον από 10/11.5.1946 ν.δ. 

«περί Αγορανομικού Κώδικος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1. 

1. Η παράγραφος 19 του άρθρου 30 του νομοθετικού κα¬ 
τάγματος 136/1946 αντικαθίσταται ως εξής: 

«19. Η μη παρασκευή, εν άλω ή εν μέρει, φαγητών,και 
λοιπών ειδών βιοτικής ανάγκης αϊτό εστιατόρια και αλλα 
καταστήματα, εργαστήρια ή εργοστάσια που προορίζονται 
για την εξυπηρέτηση του κοινού, τιμωρείται μόνο με διοι¬ 
κητικό πρόστιμο». 

2. Στο άρθρο 30 του νομοθετικού διατάγματος 136/ 
1946 προστίθεται παράγραφος 20, ως έξης: 

«20. Για τα αντικείμενα, τις παροχές και λοιπά ειοη 
βιοτικής ανάγκης, που κάθε φορά χαρακτηρίζονται και εί¬ 
ναι καταταγμένα στην αγορανομική κατηγορία των ελεγχο- 
μένων για υπερβολικό κέρδος, η επίτευξη η επιδίωξη τέ¬ 
τοιου κέρδους τιμωρείται μόνο με διοικητικό πρόστιμό». 

Άρθρο 2. 

Η παράγραφος 8 του άρθρου 38 του νομοθετικού διατάγ¬ 
ματος 136/1946 αντικαθίσταται ως εξής: 

«8. Οι παραβάτες των διατάξεων των παραγράφων 1 
και 7 τιμωρούνται με φυλάκιση μέχρις ενός έτους η με 
χρηματική ποινή. Οι παραβάτες των διατάξεων των παρα¬ 
γράφων 2 έως 6 τιμωρούνται μόνο με διοικητικό πρόστιμό». 


Άρθρο 3. 

Στο νομοθετικό διάταγμα 136/1946 προστιθε.αι άρθρο 
57ε' ως εξής: 


«Άρθρο 57ε . 

1. Το πρόστιμο που π;ροβλ«πεται στο, άρθρο 30 παρά¬ 
γραφοι 19 και 20 και στο άρθρο 38 πάροδος 8 ορ*”* 1 
από δρχ. 10.000 (δέκα χιλιάδες) μέχρι 700.000 (επτακο- 
σιες χιλιάδες). Τα ποσά αυτά μπορεί να μεταβάλλονται με 
αποφάσεις του Υπουργού Εμπορίου, μετά απο γνώμη της 
γνωμοδοτικής επιτροπής τιμών. 


2. Σε περίπτωση νέας παράβασης των διατάξεων του 
άρθρου 30 παράγραφοι 19 και 20 ή του άρθρου 38 παράγραφοι 
2 έως 6 μέσα σε χρονικό διάστημα δεκαοκτώ μηνών από την 
τέλεση της προηγούμενης παράβασης, για την οποία έχει 
επιβληθεί πρόστιμο, το ανώτατο όριο του προστίμου διπλα¬ 
σιάζεται. 

3. Η επιμέτρηση του προστίμου γίνεται σε αναλογία μ: τη 
βαρύτητα της παράβασης, έπειτα από στάθμιση όλων των 
ειδικών συνθηκών. Ελαφρότατες παραβάσεις που έγιναν χω- 
ρίς δόλο ή βαρειά αμέλεια μπορούν να μένουν ατιμώρητες, 
αν αυτό δικαιολογείται από το σύνολο των ειδικών συνθηκών. 

4. Το πρόστιμο επιβάλλεται σε βάρος του φορέα της επι¬ 
χείρησης με απόφαση του νομάρχη, στην περιφέρεια του οποίου 
έγινε η παράβαση, μετά από σύμφωνη γνώμη της αρμόδιας 
αγορανομικής επιτροπής. Η επιτροπή γνωμοδοτεί και για 
την τέλεση της παράβασης και για το ύψος του προστίμου. 

Η επιτροπή, πριν γνωμοδοτήσει, καλεί τον υπόχρεο να 
παράσχει γραπτές εξηγήσεις μέσα σε προθεσμία δέκα ημε¬ 
ρών από την επίδοση της σχετικής πρόσκλησης. Η επιτροπή 
μπορεί να καλεί τον υπόχρεο και για την παροχή προφορικό)·/ 
εξηγήσεων, αν το κρίνει αναγκαίο. 

5. Στην απόφαση επιβολής προστίμου αναφέρονται περι¬ 
ληπτικά τα πραγματικά περιστατικά της παράβασης καθώς 
και οι αγορανομικές και άλλες διατάξεις που προβλέπουν την 
παράβαση και το πρόστιμο. 

6. Μαζί με νφ απόφαση επιβολής του προστίμου επιδίδε¬ 
ται στον υπόχρεο και αντίγραφο γνωμοδότησης της αρμόδιας 
αγορανομικής επιτροπής. Οι επιδόσεις γίνονται σύμφωνα με 
τις διατάξεις των άρθρων 59 έως 67 του κώδικα φορολο¬ 
γικής δικονομίας. 

7. Κατά της απόφασης που επιβάλλει το πρόστιμο χωρει 
προσφυγή στα τακτικά διοικητικά δικαστήρια. Η άσκηση και 
εκδίκαση της προσφυγής και των ένδικων μέσων δ-έπονται 
από τον κώδικα φορολογικής δικονομίας, με τις ακόλουθες 
παρεκκλίσεις: 

α) Όπου στον κώδικα φορολογικής δικονομίας αναφέρο- 
νται «οικονομική αρχή» ή «φορολογική αρχή», νοείται ο αρ¬ 
μόδιος νομάρχης ενώ όπου αναφέρεται ο «Υπουργός Οικονο¬ 
μικών» νοείται ο Υπουργός Εμπορίου. 

6) Προσφυγές κατά αποφάσεων επιβολής προστίμου, μέχρι 
ποσού δραχμών 200.000 (διακοσιων χιλιάδων) εκδικαζονται 
από το μονομελές διοικητικό πρωτοδικείο. 

γ) Σε έφεση υπόκεινται μόνο οι οριστικές αποφάσεις των 
διοικητικών πρωτοδικείων με τις οποίες καταλογίζεται πρό¬ 
στιμό δραχμών 30.000 (τριάντα χιλιάδων) και άνω. Οι -ιατα- 
ξεις των εδαφίων α' και 6' της παραγράφου 2 του άρ#:ου 
165 του κώδικα φορολογικής δικονομίας έχουν εφαρμογή 
και στην περίπτωση αυτήν. 

δ) Όπου για την ενέργεια διαδικαστικής πράξης ή την 
άσκηση ένδικου μέσου απαιτείται η σύμπραξη του οικονομικού 
εφόρου με άλλη αρχή, ενεργεί μόνος ο αρμόδιος νομάρχης. 

ε) Στις υποδέσεις αυτές αποκλείεται η διοικητική επίλυση 
της διαφοράς. 

8. Μετά την πάροδο άπρακτης της προθεσμίας για την 
άσκηση προσφυγής, το ποσό τον προστίμου βεβαιώνεται στο 
δημόσιο ταμείο της έδρας της επιχείρησης ή της επαγγελμα¬ 
τικής ή αττικής κατοικίας τον υπόχρεου και ειτπράττετα: 
σύμφωνα με τον κώδικα είσπραξης των δημοσίων εσόδων. 
Εάν ασκηθεί προσφυγή κατά της απόφασης επιβολής του 
προστίμου, βεβαιώνεται αμέσως ποσοστό 20% (είκοσι στα εκα¬ 
τό) του προστίμου. Στην περίπτωση αυτήν εφαρμόζεται η διά¬ 
ταξη του άρΨροο 2 του νόμου 820/1978. 

9. Σε περίπτωση αλλαγής του φορέα της επιχείρησης με¬ 
τά την τέλεση της παράβασης, ο νέος φορέας ευρύνεται εις 
ολόκληρο με τον παλαιό για την πληρωμή του προστίμου, ε¬ 
κτός εάν ο νέος φορέας τελεί σε καλή πίστη κατά το χρόνο 
της μεταβίβασης. 

10. Στην υπηρεσία εμπορίου κάψε νομαρχίας τηρείται αλ¬ 
φαβητικά μητρώο παραβατών των διατάξεων του άρΨρου 30 
παράγραφοι 19 και 20 και του άρθρου 38 παράγραφοι 2 έο>ς 
0. ενώ στην κεντρική υπηρεσία του Υπουργείου Εμπορίου τη¬ 
ρείται αλφαβητικά γενικό μητρώο για τους παραβάτες όλης 
της χώρας. Τα μητρώα είναι δημόσια βιβλία προσιτά σε ο- 
ποιονδήποτε. Με απόφαση του Υπουργού Εμπορίου μπορούν να 
καθορίζονται οι λεπτομέρειες της τήρησης καΨώς και οι όρο: 
δημοσιότητας των μητρώων. Με όμοια απόφαση τα μητρώα 
αυτά μπορεί να συγχωνεύονται με τα ειδικά βιβλία που προ- 
βλέποντα: στην παράγραφο 5 του άρθρου 57β. 

11. Ο: διατάξεις τοιν παραγράφων 7 και 8 εφαρμόζονται 
και στις περιπτώσεις επιβολής των διοικητικών κυρώσεων, 
που προβλέποντα: από το ·άρΨρο 57α', εφ’ όσον δεν ορίζεται 
διαοοοετικά στον παρόντα νόμο». 

Άρθρο 4. 

Στο άρθρο 57α' του νομοθετικού διατάγματος 138/194·}. 
όπως αντικαταστάθηκ: με το άρθρο 1 του νόμου 1401/ 
1983, προστίθεται παράγραφος 10. ως εξής: 

«10. Επί προσφυγών κατά πράξεων που διατάσσουν την 
προσωρινή ή οριστική απαγόρευση της λειτουργίας της επι¬ 
χείρησης ή του κέντρου, αρμόδιο είνα· το τριμελές διοικη¬ 
τικό πρωτοδικείο, η απόφαση του οποίου υπόκειται πάντοτε 
σε έφεση. 


Η άσκηση προσφυγής κατά πράξης που διατάσσε: την ο¬ 
ριστική ή προσωρινή απαγόρευση της λειτουργίας της ε¬ 
πιχείρησης ή του κέντρου δεν αναστέλλει την εκτέλεση της 
πράξης. Το δικαστήριο όμως μπορεί, ως συμβούλιο και 
μετά από αίτηση του υπόχρεου που έχει ήδη ασκήσει προσ¬ 
φυγή, να αναστείλε: την εκτέλεση της πράξης σε περίπτωση 
πιθανολόγησης ευδοκίμησης της προσφυγής. Στην αίτη¬ 
ση πρέπει να αναφέρονται οι ειδικοί και συγκεκριμένο: λόγοι 
που είναι ικανοί να δικαιολογήσουν την αναστολή. Αντίγρα¬ 
φο της αίτησης κοινοποιείται στον Υπουργό ή το Νομάρ¬ 
χη για να εκθέσουν τις απόψεις τους μέσα σε προθεμία 
έξι (6) ημερών». 

Άρθρο 5. 

1. Εκκρεμείς δίκες για παραβάσεις, οι οποίες μετά το 
νόμο αυτόν παύουν να είναι αξιόποινες, καταργούν τα: και ο: 
σχετικές υποθέσεις αποσύρονται, έστω και αν έχουν εισαχθε: 
στο ακροατήριο. 

Οι σχετικές δικογραφίες σε κάψε περίπτωση, είτε έχει 
είτε δεν έχει ασκηθεί πο νική δίωξη, διαβιβάζονται στις αρ¬ 
μόδιες αγορανομικές επιτροπές. 

2. Ο νόμος αυτός αρχίζει να ισχύει από τη δημοσίευσή του 
στην Εφημερίδα της Καβερνήσεως. 

II αραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή τους ως νόμου του 
Κράτους. 

Αθήνα, 7 Σεπτεμβρίου 1987 

.1 ^ΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΔΗΜΗΤΡΗΣ ΤΣΟΒΟΛΑΣ ΕΛΕΥΘΕΡΙΟΣ ΒΕΡΥΒΑΚΗΣ 

ΕΜΠΟΡΙΟΥ 

ΠΑΝΑΓΙΩΤΗΣ ΡΟΥΜΕΛΙΩΤΗΣ 

Ηειοοιι'Ιηχε και τέθηκε η Μεγάλη Σφραγίδα τ ον Κράιον; 

Αθήνα, 9 Σεπτεμβρίου 1987 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΛΕΥΘΕΡΙΟΣ ΒΕΡΥΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



